Greek Legal Document

Category: 250

Content:
11. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 228 της 5/26 Απρ. 1963 (ΦΕΚ Α΄ 50) Περί του προσληπτέου αριθμού δυτών και λοιπών εκ ναυτικών ανδρών πληρώματος προς επάνδρωσιν των σπογγαλιευτικών και βοηθητικών σπογγαλιείας πλοίων. (Διόρθ. ημαρτ. εν ΦΕΚ Α΄ 83 της 1 Ιουν. 1963) Έχοντες υπ’ όψιν: 1)Τας διατάξεις του άρθρ. 54 του Α.Ν. 3794/1957 «περί σπογγαλιείας». 2)Το άρθρ. 2 του Νόμ. 3141/1955 «περί συστάσεως παρά τω Υ .Ε.Ν. Συμβουλίου Εμπορικού Ναυτικού». 3)Την από 27 Φεβρ. 1963 γνωμοδότησιν του Συμβουλίου Εμπορικού Ναυτικού. 4)Την υπ’ αριθ. 204/1963 γνωμοδότησιν του Συμβουλίου Επικρατείας, προτάσει του Ημετέρου επί της Εμπορικής Ναυτιλίας Υπουργού, απεφασίσαμεν και διατάσσομεν: Άρθρ.1.-Ο αριθμός μαθητευομένων δυτών και δυτών δι’ ων έκαστον σπογγαλιευτικόν πλοίον δέον να είναι επηνδρωμένον, ορίζεται αναλόγως του δια την σπογγαλιείαν χρησιμοποιουμένου συστήματος, του εις οργυιάς βάθους θαλάσσης και της σπογγαλιευτικής περιόδου ως ακολούθως: Άρθρ.2.-Η χειμερινή σπογγαλιευτική περίοδος άρχεται την πρώτην του μηνός Δεκεμβρίου εκάστου έτους και λήγει την τελευταίαν ημέραν του μηνός Μαρτίου του επομένου έτους, η δε θερινή τοιαύτη άρχεται την πρώτην του μηνός Απριλίου και λήγει την τριακοστήν Νοεμβρίου εκάστου έτους. Άρθρ.3-1.Απαγορεύεται ο εφοδιασμός δια της υπό του άρθρ. 12 του Κ.Ν. 3794/1957 προβλεπομένης αδείας σπογαλιείας, παντός σπογγαλιευτικού πλοίου μη επηνδρωμένου δια του εν άρθρ. 1 του παρόντος οριζομένου αριθμού δυτών και μαθητευομένων δυτών. 2.Αντικαταστάσις μαθητευομένων δια Πτυχιούχων Δυτών, επιτρέπεται. Ομοίως επιτρέπεται η κατά τε την χειμερινήν και θερινήν περίοδον καθ’ υπέρβασιν των ορίων του άρθρ. 1 του παρόντος πρόσληψις μέχρις ενός δύτου εις σπογγαλιευτικά πλοία των κατηγοριών Α, Β, Ε και ΣΤ και μέχρι δύο δυτών εις σπογγαλιευτικά πλοία των Γ και Δ κατηγοριών. Προς επάνδρωσιν Σπογγαλιευτικών πλοίων της Α κατηγορίας, εφωδιασμένων δια χειροκινήτου καταδυτικής μηχανής ο αριθμός δυτών δύναται, κατόπιν εγκρίσεως της Λιμενικής Αρχής να περιορίζηται εις τρεις. 3.Εάν εξ οιουδήποτε λόγου, πλην ανωτέρας βίας, ήθελε διαρκούσης της σπογγαλιείας, ελαττωθή ο αριθμός των δυτών ή μαθητευομένων δυτών σπογγαλιευτικού τινός πλοίου κάτω των εν άρθρ. 1 του παρόντος οριζομένων κατακρατούνται υπό της Ναυτικής Αρχής η άδεια σπογγαλιείας και τα ναυτιλιακά έγγραφα του πλοίου μέχρι συμπληρώσεως του εις δύτας και Μαθητευομένους δύτας προβλεπομένου κατά τας διατάξεις του παρόντος αριθμού. 4.Εν η περιπτώσει η ελάττωσις του αριθμού των δυτών ή μαθητευομένων δυτών σπογγαλιευτικού τινός πλοίου ήθελεν επέλθη εκ λόγων ανωτέρας βίας, επιτρέπεται η συνέχισις της σπογγαλιείας ελαττουμένου όμως, του βάσει της αδείας επιτρεπομένου μεγίστου βάθους θαλάσσης κατά τρεις οργυιάς, δι’ έκαστον επί έλαττον του ελαχίστου αριθμού, δύτην ή μαθητευόμενον δύτην. 5.Περί της κατά την προηγουμένην παράγραφον μειώσεως του μεγίστου βάθους και της επαναφοράς τούτου εις τα εν τη αδεία, μετά την αναπλήρωσιν των ελλειπόντων δυτών όρια, γίνεται ειδική επί της αδείας σπογγαλιείας μνεία υπό της Ναυτικής Αρχής. Άρθρ.4.-Ο αριθμός ανδρών πληρώματος των σπογγαλιευτικών πλοίων ανεξαρτήτως τύπου σκάφους και εποχής σπογγαλιείας ορίζεται ως ακολούθως: α)Σπογγαλιευτικά πλοία αλιεύοντα δια Σκαφάνδρου ή Φερνέζ. Κυβερνήτης είς, Επιτηρητής είς, Χειριστής Μηχανής ή Μηχανοδηγός (αναλόγως της ιπποδυνάμεως) είς, Ναύτης είς, (Τρεχαντινιέρης) Ναύτης ή Ναυτόπαις (Μαρκουτσιέρης) είς. Ο τελευταίος δέον να κέκτηται υπηρεσίαν τουλάχιστον δύο σπογγαλιευτικών περιόδων και ηλικίαν ουχί κατωτέραν των 18 ετών συμπεπληρωμένων. (Αντί της σελ. 805) Σελ. 805(α) 278-085 Σπογγαλιευτικά – Δύτες 19.Λ.γ.11 19.Λ.γ.11 Σπογγαλιευτικά – Δύτες β)Σπογγαλιευτικά πλοία αλιεύοντα δι’ Αυτονόμου Συσκευής, ή Ναργιλέ εφωδιασμένα δι’ αδείας σπογγαλιείας μέχρι 18 οργυιών. Κυβερνήτης είς, Χειριστής Μηχανής ή Μηχανοδηγός (αναλόγως της ιπποδυνάμεως) είς. Δια τα εφωδιασμένα δι’ αδείας σπογγαλιείας 18 οργυιών και άνω προστίθεται είς ναύτης ή ναυτόπαις. Εις τους ανωτέρω άνδρας του πληρώματος των σπογγαλιευτικών πλοίων των αλιευόντων μόνον δια συστήματος ΝΑΡΓΙΛΕ προσετέθη και είς Επιτηρητής ανεξαρτήτως βάθους αλιείας δια του άρθρ. 2 Β.Δ. 51 της 13 Δεκ. 1965/17 Ιαν. 1966 (ΦΕΚ Α΄ 11). Ούτος δύναται να παραλείπεται εφ’ όσον ο κυβερνήτης είναι κάτοχος και πτυχίου Επιτηρητού, υπέχων και τας ευθύνας τούτου. Άρθρ.5.-Ο αριθμός ανδρών πληρώματος των βοηθητικών πλοίων σπογγαλιείας (Ντεπόζιτα), είναι ανάλογος της χωρητικότητος αυτών και ορίζεται ως ακολούθως Είς εκ των Ναυτών εξ εκάστης κατηγορίας εκτελεί χρέη μαγείρου και συσκευαστού (μπαλαδόρου). Από της ισχύος του παρόντος καταργείται το από 3-5-58 Β.Δ/μα «περί του ελαχίστου αριθμού των δυτών και λοιπών εκ ναυτικών ανδρών πληρώματος των αναγκαίων δι’ έκαστον τύπον σπογγαλιευτικών πλοίων και βοηθητικών πλοίων σπογγαλιείας» (ανωτ. σελ. 764). Εις τον Ημέτερον επί της Εμπορικής Ναυτιλίας Υπουργόν ανατίθεμεν την δημοσίευσιν και εκτέλεσιν του παρόντος.